DHAVAN
సన్‌ రైజర్స్‌ను గెలిపించిన ధావన్‌
హైదరాబాద్‌: ఐపిఎల్‌ పదవ సీజన్‌లో భాగంగా సోమవారం నగరంలోని ఉప్పల్‌కు చెందిన రాజీవ్‌ గాంధీ అంతర్జాతీయ స్టేడియంలో ముంబయి ఇండియన్స్‌తో జరిగిన మ్యాచ్‌లో సన్‌ రైజర్స్‌ బౌలింగ్‌లో సత్తా చాటింది.సొంత మైదానం ఉప్పల్‌లో ముంబయిని 7 వికెట్లకు 138 పరుగుల వద్ద కట్టడి చేసింది.ముంబయి తరువాత బ్యాటింగ్‌కు దిగిన సన్‌ రైజర్స్‌ 18.2 ఓవర్ల లో 3 వికెట్లకు 140 పరుగులు చేసింది.దీంతో సన్‌ రైజర్స్‌ ముంబయిపై 7 వికెట్లతో ఘన విజయం సాధించింది.సన్‌ రైజర్స్‌ హైదరాబాద్‌ బౌలింగ విభాగంలో తిరుగులేని ప్రదర్శన చేసింది.
సమిష్టిగా దూసుకుపోయింది.వరుస విజయాలతో ప్లే ఆఫ్‌కు అర్హత సాధించిన పటిష్ట ముంబయి ఇండియన్స్‌ను స్వల్ప స్కోరుకే పరిమితం చేసింది.సిద్దార్థ్‌ కౌల్‌ 24 పరుగులిచ్చి 3 వికెట్లు,మహ్మద్‌ నబీ 13 పరుగులిచ్చి 1 వికెట్‌,రషీద్‌ఖాన్‌ 22 పరుగులిచ్చి 1 వికెట్‌,భువనేశ్వర్‌ 39 పరుగులిచ్చి 2 వికెట్లు తీసుకుని తమ సాధికారిక బౌలింగ్‌తో ముంబయిని అడ్డుకుంది.మందకోడి పిచ్‌పై సారథి రోహిత్‌శర్మ 45 బంతులు ఆడి 6 బౌండరీలు,2 సిక్సర్లతో 67 పరుగులతో హాఫ్‌ సెంచరీతో దూకుడు ను కనబరిచాడు.సమయోచిత ఇన్నింగ్స్‌ ఆడి ఆకట్టుకున్నాడు.పట్టుదలతో నిలిచి ముంబయికి ఫర్వాలేదని పించే స్కోరును అందించాడు.పార్థివ్‌ 17 బంతులు ఆడి 1 బౌండరీ,1 సిక్సర్‌తో 23 పరుగులు మినహా మిగతా బ్యాట్స్‌మెన్‌ ఎవరూ 15 పరుగులకు మించి చేయలేదు.
కెరీర్‌లో రెండవ ఐపిఎల్‌ మ్యాచ్‌ ఆడుతున్న నబీ తన అద్భుతమైన స్పిన్‌ మాయాజాంతో ప్రత్యర్థిని ఉక్కిరిబిక్కిరి చేశాడు. వార్నర్‌ సేన స్థాయికి తగ్గ ప్రదర్శన లేదు ఉప్పల్‌ వేదికగా సన్‌రైజర్స్‌ హైదరాబాద్‌తో జరుగుతున్న మ్యాచ్‌లో ముంబయి ఇండియన్స్‌ టాస్‌ గెలిచింది. ఆ జట్టు కెప్టెన్‌ రోహిత్‌ శర్మ బ్యాటింగ్‌ ఎంచుకున్నాడు.వరుస విజయాలు సాధిస్తూ ముంబయి ఇప్పటికే ప్లే ఆఫ్‌కు అర్హత సాధించిన సంగతి తెలిసిందే.మరోవైపు ఢిపెండింగ్‌ చాంపియన్‌గా బరిలోకి దిగిన వార్నర్‌ సేన స్థాయికి తగ్గ ఆట తీరును కనబర్చడం లేదు.ఒక మ్యాచ్‌ గెలిస్తే మరో మ్యాచ్‌ పరాజయం చెందుతూ ప్లేఆఫ్‌ అవకాశాలను సంక్లిష్టం చేసుకుంది. సన్‌ రైజర్స్‌లో మూడు మార్పులు జరిగాయి. విలియమ్సన్‌,నెహ్రా ఆడలేదు. విజ§్‌ు శంకర్‌,మహ్మద్‌ నబీ,సిరాజ్‌ జట్టులోకి వచ్చారు.
హాఫ్‌ సెంచరీతో దూసుకుపోయిన ధావన్‌ ముంబయి ఇండియన్స్‌ తరువాత బ్యాటింగ్‌కు దిగిన సన్‌ రైజర్స్‌ 18.2 ఓవర్లలో 3 వికెట్లకు 140 పరుగులు చేసింది.ఓపెనర్‌ డేవిడ్‌ వార్నర్‌ 6 బంతులు ఆడి 1 బౌండరీతో 6 పరుగులు చేసి మెక్‌క్లెనగన్‌ బౌలింగ్‌లో ఎల్‌బిడబ్ల్యూగా పెవిలియన్‌కు చేరాడు.మరో ఓపెనర్‌ శిఖర్‌ ధావన్‌ 46 బంతులు ఆడి 4 బౌండరీలు, 2 సిక్సర్లతో 62 పరుగులతో హాఫ్‌ సెంచరీ చేశాడు.ఇక హెన్రిక్విస్‌ 35 బంతులు ఆడి 6 బౌండరీలతో 44 పరుగులు చేసి బుమ్రా బౌలింగ్‌లో రోహిత్‌శర్మకు క్యాచ్‌ ఇచ్చి ఔటయ్యాడు. ఇక యువరాజ్‌ 11 బంతులు ఆడి 1 బౌండరీతో 9 పరుగులు చేసి మలింగ బౌలింగ్‌లో పెవిలియన్‌కు వెళ్లిపోయాడు.శంకర్‌ 15 బంతులు ఆడి 1 బౌండరీతో 12 పరుగులతో నాటౌట్‌గా నిలిచాడు.